П Р Е Д Л О Г

На основу члана 63. став 2. и 64. став 2. Закона о јавним предузећима (Службени гласник РС бр.15/16) члан 32. став 1 тачка 6 Закона о локалној самоуправи (Службени гласник РС 129/07 и 83/14- др. Закон) и члана 41 став 1 тачка 29 и 47 Статута општине Димитровград (Службени гласник РС бр. 28/14 - пречишћен текст и 72/15) Скупштина општине Димитровград на седници одржаној дана \_\_\_\_\_.2017. године донела је:

 **Р Е Ш Е Њ Е**

О УСВАЈАЊУ ИНФОРМАЦИЈЕ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНОГ ПРЕДУЗЕЋА „КОМУНАЛАЦ“ ДИМИТРОВГРАД ЗА ПЕРИОД 01.01.2017. ДО 30.06.2017. ГОДИНЕ

 **Члан 1.**

 Усваја се информација о степену усклађености планираних и реализованих активности из програма пословања Јавног предузећа „Комуналац“ Димитровград за период од 01.01.2017. до 30.06.2017.године – II квартал - извештај ЈП „Комуналац“ Димитровград усвојен Одлуком Надзорног одбора бр.1118-2/17 од 26.07.2017.године.

 **Члан 2.**

 Информација је саставни део овог Решења.

 **Члан 3.**

 Ово Решење и информацију доставити Министарству привреде.

 **Члан 4.**

 Решење ступа на снагу осмог дана од дана објављивања у Службеном листу града Ниша.

 Образложење

Чланом 63. став 2. Закона о јавним предузећима (Службени гласник РС бр.15/16) прописано је да јавна предузећа чији је оснивач јединица локалне самоуправе, надлежном органу јединице локалне самоуправе достаљају тромесечне извештаје о реализацији годишњег програма пословања – II квартал.

Обрасци извештаја су прописани Правилником о обрасцима тромесечних извештаја о реализацији годишњег, односно трогодишњег програма пословања јавних предузећа (Службени гласник РС бр. 36/16). Саставни део обрасца је и Извештај о степену усклађености планираних и реализованих активности из програма пословања.

Чланом 64. став 2. Закона о јавним предузећима је утврђено да надлежни орган јединице локалне самоуправе сачињава и доставља министарству информацију о степену усклађености планираних и реализованих активности.

Разлог доношења овог Решења јесте поштовање позитивних правних прописа, односно донет и усвојен извештај од старне Надзорног одбора предузећа на основу којег је припремљена информација о степену усклађености планираних и реализованих активности за период 01.01.2017. до 30.06.2017. године.

За реализацију овог решења није потребно обезбедити средства из буџета општине Димитровград.

**Правна поука:** Против овог решења може се покренути управни спор пред Управним судом у року од 30 дана од дана достављања решења.

Решење досатавити:

1. Министарству привреде,
2. ЈП „Комуналац“ Димитровград,
3. Одсеку за финансије и буџет,
4. Архиви.

Број: \_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_\_\_\_2017. године.

**СКУПШТИНА ОПШТИНЕ ДИМИТРОВГРАД**

ПРЕДСЕДНИК

 Ђорђе Димов